Комунално јавно предузеће „Ђунис“ Уб.

Ул. Вељка Влаховића број 6, 14210 Уб

ПИБ: 101347777,

Матични број: 07098499

Контакт тел.: 014/411-107

e-mail: djunisnabavke@.gmail.com

Датум: 18.10.2019. године

Број: 4/1-1.1.43-Д/19

На основу члана, 55 став 1. тачка 2) и члана 60. став 1. тачка 2) Закона о јавним набавкама (''Службени гласник Републике Србије'', број 124/2012, 14/2015 и 68/2015, у даљем тексту: Закон), Комунално јавно предузеће „Ђунис“ Уб

**објављује**

**П О З И В**

**за подношење понуда**

за јавну набавку добара: Набавка тотема

 (број јавне набавке: 1.1.43-Д/2019)

**1.Врста Наручиоца:** Јавно комунално предузеће-локална самоуправа.

**2.Врста поступка јавне набавке**: предметна јавна набавка мале вредности се спроводи у складу са Законом о јавним набавкама (''Службени гласник Републике Србије'', број 124/2012, 14/2015 и 68/2015) и подзаконским актима којима се уређује материја јавних набавки.

**3.Врста предмета јавне набавке:** добро; набавка тотема.

Назив и ознака из општег речника набавке: 48813000-информациони системи за путнике

**4.Критеријум, елементи критеријума за доделу уговора:**

Избор најповољније понуде ће се извршити применом критеријума **„економски најповољнија понуда“**, пондерисањем следећих елемената:

* Најнижа понуђена цена --------------------------------------------- 60 пондера

Понуда која садржи најнижу понуђену цену, добиће максимални број пондера 60 (шездесет). Остале понуде се бодују према следећој формули:

Ц= Ц мин. X 60

Ц пон.

Где је:

„Ц мин.“ – најнижа цена; „Ц пон.“ – понуђена цена.

* Рок израде и пуштања у рад ---------------------------------------------------------- 40 пондера

Понуда која садржи накраћи рок израде и пуштања у рад, добиће максималан број пондера 40 (четрдесет). Остале понуде се бодују према следећој формули:

Ри= Ри мин. X 40

Ри пон.

Где је:

„Ри мин.“ – најкраћи рок израде и пуштања у рад; „Ри пон.“ – понуђени рок израде и пуштања у рад.

Рок израде и пуштања у рад не може бити краћи од 10 (десет) дана од дана ступања на снагу Уговора о јавној набавци, ни дужи од 20 (двадесет) дана од дана ступања на снагу Уговора о јавној набавци. Уколико понуда садржи краћи рок испоруке од 10 (десет) дана од дана ступања на снагу Уговора или садржи дужи рок испоруке од 20 (двадесет) дана од дана ступања на снагу Уговора, понуда ће бити одбијена у складу са чланом 106. став 1. тачка 5) Закона о јавним набавкама.

У случају да се након анализе понуда установи да две или више понуда имају исти број пондера, као најповољнија биће изабрана понуда која садржи нижу понуђену цену. Ако се након анализе понуда установи да две или више понуда садрже исту понуђену цену, као најповољнија биће изабрана понуда оног понуђача који је понудио краћи рок испоруке. У случају да две или више понуда имају исту понуђену цену и исти рок испоруке, као најповољнија понуда биће изабрана понуда која садржи дужи рок плаћања након достављања исправног рачуна и то након извршене испоруке предметних добара **(резервни подкритеријум).**

Рок плаћања не може бити краћи од 15 (петнаест) дана, ни дужи од 45 (четрдесет пет) дана од дана достављања исправног рачуна, након извршене испоруке тражених добара. Уколико понуда садржи краћи рок плаћања од 15 (петнаест) дана од дана достављања исправног рачуна након извршене испоруке тражених добара или садржи дужи рок плаћања од 45 (четрдесет пет) дана од дана достављања исправног рачуна након извршене испоруке тражених добара понуда ће бити одбијена у складу са чланом 106. став 1. тачка 5) Закона о јавним набавкама.

**5.Начин и преузимање конкурсне документације, односно интернет адреса где је конкурсна документација доступна:** Конкурсна документација може да се преузме на Порталу Управе за јавне набавке – [www.portal.ujn.gov.rs](http://www.portal.ujn.gov.rs/) и непосредно у пословним просторијама наручиоца на адреси: ул. Вељка Влаховића број 6, 14210 Уб, као и са сајта Наручиоца интернет адреса [www.djunis.rs](http://www.djunis.rs)

**6. Начин подношења понуда и рок за подношење понуда:** Понуде се припремају и подносе у складу са конкурсном документацијом и позивом за подношење понуда. Понуде се достављају на адресу КЈП „Ђунис“ Уб, ул. Вељка Влаховића број 6, 14210 Уб, у року од најмање 8 (осам) дана од дана објављивања позива на Порталу јавних набавки, **до дана 29.10.2019. године до 12 часова**. Понуде које пристигну до наведеног рока сматраће се благовременим. Понуда коју наручилац није примио у року одређеном за подношење понуда, односно која је примљена по истеку дана и сата до којег се могу понуде подносити, сматраће се неблаговременом. Наручилац ће након окончања поступка отварања понуда, неблаговремену понуду вратити неотворену понуђачу, са назнаком да је поднета неблаговремено. **Понуда се подноси** непосреднопреко архиве наручиоца или путем поште на адресу: Комунално јавно предузеће «Ђунис» Уб, ул. Вељка Влаховића број 6, 14210 Уб, са назнаком «НЕ ОТВАРАТИ» понуда за јавну набавку број 1.1.43-Д/2019, Набавка тотема. На полеђини коверте навести назив понуђача, адресу, број телефона контакт особе и e-mail понуђача. Као меродавно рачуна се време предаје понуде на архиви наручиоца, а не време предаје понуде у пошти. Понуде се достављају у затвореним ковертама.

**7. Место, време и начин отварања понуда**: Јавно отварање понуда обавиће се у пословним просторијама Комуналног јавног предузећа „Ђунис“ Уб, ул. Вељка Влаховића број 6, 14210 Уб, **на дан 29.10.2019. године са почетком у 12:30 часова.**

**8.Услови под којима представници понуђача могу учествовати у поступку отварања понуда:** Отварању понуда могу присуствовати овлашћени представници понуђача, који ће своја овлашћења предати Комисији пре отварања понуда. Овлашћење мора да буде заведено код понуђача и потписано од стране одговорног лица понуђача.

**9. Рок за доношење одлуке:** Наручилац ће донети одлуку о додели Уговора најкасније у року до 10 дана од дана окончања поступка отварања понуда.

**10. Лице за контакт: Миле Маровић, спец. струк. инж. маш.** email: javnenabavke@gmail.com, тел. 014/411-107

KJП „Ђунис“ Уб